Πρόταση ΚΑΝΟΝΙΣΜΟΣ (ΕΚ) ΤΟΥ ΣΥΜΒΟΥΛΙΟΥ σχετικά με τη δασμολογική ποσόστωση βουτύρου καταγωγής Νέας Ζηλανδίας (υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στο πλαίσιο των πολυμερών εμπορικών διαπραγματεύσεων του γύρου της Ουρουγουάης, η Κοινότητα συμφώνησε για τις παραχωρήσεις που αναφέρονται στις συμφωνίες που συνήφθησαν και που περιλαμβάνονται στον πίνακα CXL/Ευρωπαϊκές Κοινότητες.

Οι παραχωρήσεις αυτές περιλαμβάνουν συγκεκριμένα μία δασμολογική ποσόστωση 76 667 τόνων βουτύρου καταγωγής Νέας Ζηλανδίας, υπό τον όρο ότι το βούτυρο είναι τουλάχιστον έξι εβδομάδων, η περιεκτικότητα κατά βάρος σε λιπαρές ύλες είναι τουλάχιστον 80% αλλά λιγότερο από 82% και παρασκευάζεται απευθείας από γάλα ή κρέμα.

Από το 1991 και το 1995 αντιστοίχως, το βούτυρο που παρασκευάζεται στη Νέα Ζηλανδία με τη διαδικασία που αναφέρεται ως "Ammix" και "Επάλειψης" εξάγεται στην Κοινότητα στο πλαίσιο αυτής της δασμολογικής ποσόστωσης. Ωστόσο, έχει αμφισβητηθεί η επιλεξιμότητα αυτού του βουτύρου στο πλαίσιο της δασμολογικής ποσόστωσης.

Για λόγους νομικής βεβαιότητας είναι σκόπιμο να διευκρινισθεί ότι το βούτυρο αυτού του είδους, που παρασκευάζεται από γάλα ή κρέμα χωρίς να χρησιμοποιούνται αποθηκευμένες ύλες, δεν πρέπει να εξαιρείται από τη δασμολογική ποσόστωση, απλώς λόγω του ότι παρασκευάζεται με διαδικασία η οποία μπορεί να συνεπάγεται το ότι η κρέμα διέρχεται από ένα στάδιο συμπυκνωμένου λίπους γάλακτος ή/και κλασματικού διαχωρισμού αυτού του λίπους γάλακτος.

Η παρούσα πρόταση αποσκοπεί στο να διευκρινισθεί η έκταση εφαρμογής της ανωτέρω δασμολογικής ποσόστωσης.

Πρόταση ΚΑΝΟΝΙΣΜΟΣ (ΕΚ) ΤΟΥ ΣΥΜΒΟΥΛΙΟΥ σχετικά με τη δασμολογική ποσόστωση βουτύρου καταγωγής Νέας Ζηλανδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής,

Εκτιμώντας:

(1) ότι οι κοινοτικές παραχωρήσεις που αναφέρονται στις συμφωνίες οι οποίες συνήφθησαν στο πλαίσιο των πολυμερών εμπορικών διαπραγματεύσεων του γύρου τη Ουρουγουάης και οι οποίες περιλαμβάνονται στον πίνακα CXL/Ευρωπαϊκές Κοινότητες, περιλαμβάνουν μία δασμολογική ποσόστωση 76 667 τόνων βουτύρου καταγωγής Νέας Ζηλανδίας, τουλάχιστον έξι εβδομάδων, περιεκτικότητας κατά βάρος σε λιπαρές ύλες τουλάχιστον 80% αλλά λιγότερο από 82% το οποίο παρασκευάζεται απ?ευθείας από γάλα ή κρέμα

(2) ότι έχει αμφισβητηθεί η επιλεξιμότητα για τη δασμολογική ποσόστωση βουτύρου παρασκευαζόμενου στη Νέα Ζηλανδία με τις διαδικασίες που αναφέρονται ως "Ammix" και "Επάλειψης"

(3) ότι για λόγους νομικής βεβαιότητας είναι σκόπιμο να διευκρινισθεί ότι το βούτυρο αυτού του είδους, που παρασκευάζεται από γάλα ή κρέμα χωρίς τη χρήση αποθηκευμένων υλών, δεν αποκλείεται από τη δασμολογική ποσόστωση λόγω του γεγονότος ότι παρασκευάζεται με διαδικασία η οποία μπορεί να συνεπάγεται το ότι η κρέμα διέρχεται από ένα στάδιο συμπυκνωμένου λίπους γάλακτος ή/και κλασματικού διαχωρισμού αυτού του λίπους γάλακτος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Για το σκοπό της εφαρμογής της δασμολογικής ποσόστωσης για το βούτυρο καταγωγής Νέας Ζηλανδίας, η φράση "που παρασκευάζεται απευθείας από γάλα ή κρέμα" δεν αποκλείει το βούτυρο που παρασκευάζεται από γάλα ή κρέμα, χωρίς τη χρησιμοποίηση αποθηκευμένων υλών, με μία ενιαία, ανεξάρτητη και συνεχή επεξεργασία η οποία μπορεί να συνεπάγεται το γεγονός ότι η κρέμα διέρχεται από ένα στάδιο συμπυκνωμένου λίπους γάλακτος και/ή κλασματικού διαχωρισμού αυτού του λίπους γάλακτος.

’ρθρο 2

Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ανωτέρω ημερομηνία.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>